逍遥詠  其七
作者：宋太宗
朝代：宋

paragraphs: 乘雲駕鶴自西東，修鍊真人意氣雄。
出離凡爲高見識，周旋道理遠懷通。
愚迷盡說皆非實，解者方知事不空。
宿業大都心外障，有緣歲月易成功。
八風雷動遶炎洲，巨海波浪四畔流。
鼠向此中毛骨異，布成將舊火燃休。
白銀絳闕光霞麗，紫玉黄芝瑞氣浮。
聖境山林人莫訝，延年皆是衆仙遊。